5. számú melléklet

*Víziközmű-rendszer megnevezése*:

*30. Szentbékkálla ivóvízellátó víziközmű-rendszer*

Ellátott települések: Szentbékkálla, Mindszentkálla

Az ivóvízellátó víziközmű-rendszer vízbázisa: Szentbékkálla vízműkút

Vízkezelés: fertőtlenítés,

A vízelosztó hálózat KPE, KM PVC és acél csövekből épült, *a hálózat műszaki állapotának minősítése kielégítő.*

Az ivóvízellátó víziközmű-rendszer tározói: Szentbékkálla, 150 m3-es vb. magastároló.

Vízbázis: A 130,0 m mély Szentbékkálla vízműkút fedetlen, sérülékeny karsztos vízadót csapol meg. A termelt és szolgáltatott víz minősége megfelelő (nitrát: 22-30 mg/l), eseti fertőtlenítésen túlmenően vízkezelést nem igényel. Kútműszaki probléma nem ismert, de tartalék vízbázis kialakítása szükséges.

A vízbázis külső és hidrogeológiai védőterületeinek lehatárolása és elrendelése megtörtént.

Villamos energia: Hálózati engedélyes közcélú hálózatáról történő lecsatlakozás mellett a villamos energiát nyíltpiaci kereskedőn keresztül vásároljuk. A csatlakozás feszültségszintjétől függetlenül kizárólag kisfeszültségű mérést alkalmazunk. A csatlakozó és belső villamos hálózat állapota villamos biztonságtechnikai szempontok alapján még megfelelő, azonban a felülvizsgálati jegyzőkönyvek szerint felújításra szorul.

Folyamatirányítás: Folyamatirányító rendszerünk ellátja működési területünkön a technológia felügyeletét, különböző irányítási, vezérlési funkciókat, adatgyűjtést. A rendszer a diszpécserközpont és a helyi irányítóberendezések között URH és/vagy GPRS alapú, a diszpécserközpontok között bérelt vonali kommunikációval van megoldva. A folyamatirányító rendszer szoftvere részben felújított, részben elavult, a terepi berendezések állapota villamos biztonságtechnikai szempontok alapján még megfelelő, azonban a felülvizsgálati jegyzőkönyvek szerint felújításra szorul.